b'\n_START_ARTICLE_\nICIUM\n_START_PARAGRAPH_\nICIUM Ledo stebukl\xc5\xb3 \xc5\xa1alis (angl. ICIUM Wonderwold of Ice) yra kasmet Levyje (Suomija) i\xc5\xa1 ledo ir sniego pastatomas \xc5\xbeiemos pramog\xc5\xb3 parkas. Pirm\xc4\x85 kart\xc4\x85 ICIUM ledo pasaulis lankytojams duris atv\xc4\x97r\xc4\x97 2010 m. gruod\xc5\xbeio 18 d. \xc5\xa0is pramog\xc5\xb3 parkas su ledo ir sniego skulpt\xc5\xabromis u\xc5\xbeima ma\xc5\xbedaug vieno hektaro plot\xc4\x85.\n_START_SECTION_\nParko statybos\n_START_PARAGRAPH_\nICIUM ledo skulpt\xc5\xabras suk\xc5\xabr\xc4\x97 kin\xc5\xb3 skulptoriai i\xc5\xa1 Harbino miesto, kuriame nuo 1963 m. rengiamas kasmetinis ledo ir sniego skulpt\xc5\xabr\xc5\xb3 festivalis._NEWLINE_2010 m. pirmojo ICIUM ledo pasaulio statyboms panaudota daugiau nei 10 t\xc5\xabkstan\xc4\x8di\xc5\xb3 kubini\xc5\xb3 metr\xc5\xb3 sniego. Be to, skulptoriai savo darbams sunaudojo daugiau, nei 600 kubini\xc5\xb3 metr\xc5\xb3 Ounasjokio up\xc4\x97s sniego.\n_START_SECTION_\nMeistrai i\xc5\xa1 Kinijos\n_START_PARAGRAPH_\nI\xc5\xa1 Pekino atvyk\xc4\x99 amatininkai dalyvavo ICIUM ledo pasaulio pristatyme, kur demonstravo pynimo i\xc5\xa1 \xc5\xa1iaud\xc5\xb3, buteli\xc5\xb3 da\xc5\xbeymo ir fig\xc5\xabr\xc4\x97li\xc5\xb3 i\xc5\xa1 ry\xc5\xbei\xc5\xb3 te\xc5\xa1los lipdymo sugeb\xc4\x97jimus.\n_START_SECTION_\nICIUM talismanas\n_START_PARAGRAPH_\nICIUM talismanas yra pandos jauniklis Mingming i\xc5\xa1 Bambuk\xc5\xb3 girait\xc4\x97s. Mingming nuotykiai prasideda tada, kai jis, padedamas senelio elnio Nilo, jo an\xc5\xabk\xc4\x97s Ninos ir Kal\xc4\x97d\xc5\xb3 Senelio, bando i\xc5\xa1gelb\xc4\x97ti savo namus nuo pikto slibino.'